## Pärnumaa koolide Gulliveri teatrimäng, kevadtalv 2013

Juhend

Mälumäng on mõeldud 10.-12. klasside õpilastele (kaasata võib põhikooli õpilasi) ja kutsekoolide õpilastele.

Mälumäng on pühendatud

1) Endla teatri 102. hooajale, 2) 2013.a. teatri ja filmi kevadtalvistele tähtpäevalistele:

**Eduard Türk, Lia Tarmo, Jüri Vlassov, Silver Vahtre, Jaan Rekkor, Leida Laius, Arvo Kruusement, Tiiu Randviir, Helene Vannari, Anu Lamp, Michelle Pfeiffer, Quentin Tarantino.**

Mälumäng toimub Endla teatri ja Jaak Kännu koostöös.

*Eesmärgid*

* õpilaste vaba aja sisustamine;
* teatri- ja filmihuvi propageerimine;
* loovuse ja loomingulisuse arendamine;
* meeskonnatöö õppimine ja arendamine.

*Osavõtjad*

* võistlus toimub Pärnu linna ja maakonna koolide 10.-12. klasside õpilasvõistkondadele, kaasata võib põhikooli õpilasi;
* võistkonda kuulub 7 mälumängijat, neist ühes mängublokis saab võistelda korraga kuni 5 mängijat (loomingulises koduülesandes kuni 7 mängijat);
* ühest koolist (klassist) võib osaleda rohkem kui üks võistkond, võistkond võib koosneda erinevate klasside õpilastest, kaasata võib põhikooli õpilasi.

*Mälumängu süsteem ja temaatika*

* toimub kaks eelvooru (kui võistkondi 4 või rohkem) või üks eelvoor (kui võistkondi 2 või 3), kus osalevad kõik eelnevalt registreerunud võistkonnad;
* järgnevalt kohtuvad 4 edukamat võistkonda (kahe eelvooru kokkuvõttes) poolfinaalmängudes (kummaski 2 võistkonda) või kui võistkondi on 2 või 3, siis toimuvad mängud paarikaupa;
* poolfinaalide võitjad kohtuvad omavahel finaalmängus;
* eelvoorud on klassikalised mälumängud (15 küsimust), kus teemadeks on:

a) Endla teater (5 küsimust),

b) film (3 küsimust),

c) Eesti ja maailma teater, teatriajalugu, maailma film ja selle ajalugu (4 küsimust),

d) tähtpäevalised teatri-, filmiinimesed (2 küsimust),

e) muusika- ja tantsuteater (1 küsimus)

* poolfinaal- ja finaalmängud koosnevad 5-st blokist:
1. klassikalises blokis on tavalised mälumänguküsimused teatriteemadel (4 küsimust),
2. koduülesande blokk on seotud mõne muinasjutu/näidendi/filmi vms etendamisega,
3. audio-videoblokis on küsimused teatri- ja filmimuusikast, filmidest, teatrikunstist (3 küsimust),
4. ekspromptülesande blokis tuleb kohapeal teha mõni etüüd, valmistada teatri/filmitaies või lahendada mingi loovusülesanne,
5. teatrikammi blokis lahendatakse teatri- ja filmiteemaline ristsõna/õnneruut

*Mängujuht ja kohtunikud*

* küsimused ja ristsõnad koostab Jaak Känd (alias Gulliver);
* mängujuhina tegutseb Jaak Känd;
* kohtunikekogusse kuuluvad Karin Känd (Pärnu Ülejõe gümnaasium) ning teater Endla töötajad.

*Mälumängu ajakava ja toimumispaigad*

* eelvoorud toimuvad Endla teatri Sammassaalis mängupäevadeks on **6.** ja **13. märts 2013;**
* poolfinaalid ja finaal toimuvad Endla teatrikohvikus (või Sammassaalis), esialgsed mängupäevad (***NB! võivad muutuda!*** ) on **3., 4.** ja

**16. aprill 2013.**

*Auhinnad*

* eelvoorude, poolfinaalide ja finaalide võitjad saavad tasuta teatripiletid Endla etendusele;
* mälumängu võitnud võistkonda premeeritakse teatrireisiga;
* lisaks mitmed üllatusauhinnad.

*Registreerimine ja info*

* võistkonnad tuleb mälumängule registreerida kuni 4. märts 2013 e-posti aadressil jaakkand88@hotmail.com, registreerimisel märkida võistkonna liikmete nimed ja klassid, võistkonna kapten (nimi, e-post, telefon), võistkonna juhendaja/treener (nimi, e-post, telefon);
* infot mälumängu kohta saab ülaltoodud e-posti aadressil või helistades telefonil 56468316 (Jaak Känd);
* Gulliveri mõttemängude koduleht asub aadressil: <http://gulliver.kand.pri.ee> **Jälgige pidevalt kodulehte!**